Il-Magħmudija tal-Mulej Qari tal-jum L-Ewwel Qari: Iż 42, 1-4.6-7 Salm: 28 (29), 1a-2.3aċ-4.3b u 9b-10 It-Tieni Qari: Atti 10, 34-38 L-Evanġelju: Mt 3, 13-17 F'dak iż-żmien, Ġesù ġie mill-Galilija lejn il-Ġordan għand Ġwanni biex jitgħammed minnu. Imma Ġwanni ma ħalliehx, u qallu: "Jiena hu li jeħtieġ li nitgħammed minnek, u inti tiġi għandi?". Ġesù qallu: "Inti għalissa ħallik minn dan, għax hekk jixraq nagħmlu, biex intemmu s-sewwa kollu". Imbagħad Ġwanni ħallieh jitgħammed. Ġesù, wara li tgħammed, minnufih tala' mill-ilma; u ara, is-smewwiet infetħu, u ra l-Ispirtu ta' Alla nieżel qisu ħamiema u ġej għal fuqu. U mis-smewwiet instama' leħen jgħid: "Dan hu Ibni l-għażiż: fih sibt l-għaxqa tiegħi".
L-Evanġelju tal-Ħadd: 12 ta' Jannar